laion/Wikipedia-Exotic huggingface dataset:
היפ הופ פוליטי

היפ הופ פוליטי הוא תת-ז'אנר במוזיקת היפ הופ שהתפתח בסוף שנות השמונים בארצות הברית, שהופך את הראפ לכלי לביטוי דעות פוליטיות, לרוב אנטי-ממסדיות ואלו הקוראות לאקטיביזם. ההיפ הופ הפוליטי קיבל השראה מאמני ספוקן וורד פוליטיים שחורים כמו גיל סקוט הרון משנות השישים והשבעים. פאבליק אנמי הייתה קבוצת ההיפ הופ הפוליטי המשמעותית הראשונה. היפ הופ פוליטי מסורתי בארצות הברית מדבר לרוב על הפליה נגד שחורים וקורא למחאה ומאבק נגד הכוחות המפלים. למרות זאת, המסרים בהיפ הופ הפוליטי אינם קבועים והם תלויים בהשקפת העולם של הראפר. מאז דעיכת התנועה הפוליטית שנמשכה מסוף שנות השמונים עד תחילת שנות התשעים היו מעט מאוד ראפרים שהתעסקו בעיקר בפוליטיקה. לעומת זאת, הרוב המכריע של הגנגסטא ראפרים התעסקו בפוליטיקה. הראפ המודע, שנחשב גם תת-ז'אנר וגם נגזרת של ההיפ הופ הפוליטי, הוא היפ הופ פוליטי המתנגד למוסכמות חברתיות. הראפ המודע רואה עלייה בשנים האחרונות עם אמנים פופולריים כמו קנדריק לאמאר וג'יי קול. Political Rap Music Genre Overview | AllMusic, AllMusic ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
שטפן ליינר

שטפן ליינר (נולד ב-27 באוגוסט 1992) הוא כדורגלן אוסטרי המשחק בעמדת המגן ימני בבורוסיה מנשנגלדבך ובנבחרת אוסטריה. ליינר החל את הקריירה שלו בקבוצה המקומית SV סקירשן. בשנת 2010 שיחק בקבוצה המשנית של רד בול זלצבורג. בעונת 2011/12 הושאל לגרודיג. בשנת 2012 חזר לזלצבורג שם שיחק בקבוצת הבת שלה, לייפרינג. ב-1 ביולי 2015 הוחתם ליינר לחוזה לשלוש שנים בקבוצה הבוגרת של רד בול זלצבורג בסכום המשוער בכ-140 אלף אירו. ב-19 ביוני 2019 חתם ליינר בבורוסיה מנשנגלדבך תמורת 12.5 מיליון אירו. את הופעת הבכורה שלו במדים הלאומיים ערך במשחק ידידות נגד נבחרת פינלנד ב-28 במרץ 2017, כשנכנס כמחליף בתחילת המחצית השנייה. שטפן הוא הבן של לאו ליינר, ששיחק בקבוצת אוסטריה זלצבורג ובנבחרת אוסטריה. מדיה וקבצים בנושא שטפן ליינר בוויקישיתוף שטפן ליינר, באתר Transfermarkt שטפן ליינר, באתר Fussballdaten.de (בגרמנית) שטפן ליינר, באתר Soccerway שטפן ליינר, באתר WorldFootball.net שטפן ליינר, באתר National Football Teams שטפן ליינר, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
ז'ורדן פרי

ז'ורדן פרי (בצרפתית: Jordan Ferri, נולד ב-12 במרץ 1992) הוא כדורגלן צרפתי המשחק בעמדת הקשר במונפלייה. פרי ערך את הופעת הבכורה שלו בקבוצה ב-8 בנובמבר 2012 במסגרת שלב הבתים של הליגה האירופית נגד אתלטיק בילבאו, כאשר נכנס כמחליפו של אלכסנדר לאקזט. כמו כן, שלב הבתים כלל את עירוני קריית שמונה מליגת העל הישראלית ואת ספרטה פראג הצ'כית. את הופעת הבכורה בליגה רשם ב-12 בדצמבר נגד נאנסי, כשנכנס כמחליף לאחר חצי שעה מתחילת המשחק. מדיה וקבצים בנושא ז'ורדן פרי בוויקישיתוף ז'ורדן פרי, באתר Transfermarkt ז'ורדן פרי, באתר Fussballdaten.de (בגרמנית) ז'ורדן פרי, באתר Soccerway ז'ורדן פרי, באתר BDFutbol ז'ורדן פרי, באתר WorldFootball.net ז'ורדן פרי, באתר FootballDatabase.eu ז'ורדן פרי, באתר ESPN ערך זה הוא קצרמר בנושא כדורגלנים צרפתים. אתם מוזמנים לתרום לוויקיפדיה ולהרחיב אותו.
1950 בגרמניה

שנת 1950 בגרמניה הייתה השנה בה ציינה גרמניה 79 שנות לאום. נשיא גרמניה - תיאודור הויס קנצלר גרמניה - קונראד אדנאואר 6 ביולי - נחתם הסכם זגורזלק בין פולין לבין גרמניה המזרחית 19 באוקטובר - נערכות בחירות כלליות בגרמניה המזרחית 9 בינואר - ריו רייסר, זמר (נפטר ב-1996) 21 בינואר - מריון בקר, אתלט 27 בינואר - אולריך דפנדורף, עיתונאי 2 בפברואר - ברברה סוקווה, שחקנית 22 במרץ - הוגו אגון בלדר, שחקן וקומיקאי 25 באפריל - פיטר הינץ, פוליטיקאי גרמני (נפטר ב-2016) 15 במאי - רנטה שטכר, אתלטית 16 במאי - יוהנס גאורג בדנורץ, פיזיקאי 18 במאי - תומאס גוטשלק, שחקן ומנחה טלוויזיה 16 ביוני - קלאוס לג, זמר 5 באוגוסט - רוזי מיטרמייר, רוכב סקי 13 באוקטובר - אנגרט ריכטר, אתלטית 17 בנובמבר - רולנד מאתס, שחיין (נפטר ב-2019) 3 במרץ - אויגן קלופפר, שחקן (נולד ב-1886) 11 במרץ - היינריך מאן, סופר (נולד ב-1871) 29 במאי - וילהלם בנדוב, שחקן (נולד בשנת 1884) 29 ביוני - מליטה בנץ, ממציא ויזם (נולד בשנת 1873) 1 בספטמבר - פריץ קמפרס, שחקן (נולד ב-1891) 2 בנובמבר - קורט שמיט, שר הכלכלה של הרייך, מנהיג הכלכלה הגרמנית (נולד ב-1886) מדיה וקבצים בנושא 1950 בגרמניה בוויקישיתוף
ניקולאס, נסיך יוון ודנמרק

ניקולאס, נסיך יוון ודנמרק (ביוונית: Πρίγκιπας Νικόλαος της Ελλάδας; ‏22 בינואר 1872 – 8 בפברואר 1938), היה נסיך יווני, בנו של גאורגיוס הראשון, מלך היוונים. ניקולאס נולד באתונה ב-22 בינואר 1872, לגאורגיוס הראשון, מלך היוונים ולאולגה קונסטנטינובנה, הנסיכה הגדולה של רוסיה, בתם של קונסטנטין ניקולאייביץ', הנסיך הגדול של רוסיה ואלכסנדרה, נסיכת סקסוניה-אלטנבורג. בשנת 1896 היה ניקולאס אחראי יחד עם אחיו קונסטנטינוס וגאורגיוס בארגון אולימפיאדת אתונה, והוא כיהן כנשיא ועדת המשנה לספורט קליעה. הנסיך ניקולאס היה צייר מוכשר, ולעיתים קרובות חתם על יצירותיו כ"ניקולא לה פרינס" ב-29 באוגוסט 1902 התחתן ניקולאס עם ילנה ולדימירובנה, הנסיכה הגדולה של רוסיה, בתם של ולדימיר אלכסנדרוביץ', הנסיך הגדול של רוסיה ומריה, דוכסית מקלנבורג-שוורין, ממנה נולדו לו 3 בנות, אשר גודלו על ידי אומנת אנגלייה בשם קייט פוקס. באוקטובר 1912 פרצה מלחמת הבלקן הראשונה, וניקולאס קיבל תפקיד פיקוד צבאי, בעוד אשתו ניהלה בית חולים שדה. ניקולאס השתתף בכיבוש מקדוניה, ולאחר מכן התמנה למושל סלוניקי. בשנת 1913 נרצח אביו גאורגיוס הראשון, מלך היוונים, וניקולאס ירש את התיאטרון המלכותי של יוון, אשר ניקולאס, בתורו, העבירו לאחריות ממשלת יוון בשנת 1935. הוא היה ידיד עם גאורגיוס סימיטיס והיה הסנדק לבנו, ראש ממשלת יוון, קוסטס סימיטיס. בינואר 1938 השתתף ניקולאס בחתונתם של אחיינו פבלוס, נסיך יוון ודנמרק ופרדריקה, נסיכת הנובר, וב-8 בפברואר אותה שנה הוא מת באתונה, כתוצאה מטרשת העורקים ממנה סבל. ב-29 באוגוסט 1902 התחתן ניקולאס עם ילנה ולדימירובנה, הנסיכה הגדולה של רוסיה, בתם של ולדימיר אלכסנדרוביץ', הנסיך הגדול של רוסיה ומריה, דוכסית מקלנבורג-שוורין, ממנה נולדו לו 3 בנות: אולגה, נסיכת יוון ודנמרק (1903–1997), התחתנה עם פאבלה, נסיך יוגוסלביה אליזבת, נסיכת יוון ודנמרק (1904–1955), התחתנה עם קרל תאודור, רוזן טרינג-יטנבאך מרינה, נסיכת יוון ודנמרק (1906–1968), התחתנה עם הנסיך ג'ורג', דוכס קנט מדיה וקבצים בנושא ניקולאס, נסיך יוון ודנמרק בוויקישיתוף
לורן גרמן

לורן כריסטין גרמן (באנגלית: Lauren Christine German; נולדה ב-29 בנובמבר 1978) היא שחקנית קולנוע וטלוויזיה אמריקאית, התפקיד הגדול הראשון שלה היה בשנת 2002, בסרט הדרמה "סיפור אהבה בלתי נשכח", גרמן המוכרת בעיקר בתפקידיה כלסלי שיי, בסדרת הדרמה של NBC, "שיקגו FIRE" והחל מ-2016 כבלשית קלואי דקר בסדרה "לוציפר" של נטפליקס. גרמן נולדה בחוף הנטינגטון שבקליפורניה, אביה עסק ברפואה והיה מנתח כלי דם בכיר, גרמן למדה בתיכון "לוס אלמיטוס", ואת כישוריה במשחק רכשה בבית הספר לאומנויות שבמחוז אורנג', מאוחר יותר היא נרשמה ללימודי אנתרופולוגיה באוניברסיטת קליפורניה. עבודתה הראשונה של גרמן על הבמה היה פיטר פן ואוליבר. תפקידה הראשון היה בשנת 2000 בסרט הקומדיה הרומנטית "תלוי רק בך", שם היה לה תפקיד שולי כעוברת אורח. לאחר מכן, ב-2002, שיחקה בסרט "סיפור אהבה בלתי נשכח" בתפקיד בלינדה, אחר כך הופיעה בסרט האימה "Dead Above Ground", ב-"A Midsummer Night's Rave", ובסדרה "The Lone Ranger". בשנת 2003 שיחקה תפקיד משני בסרט החמישי בסדרת הסרטים "המנסרים מטקסס". ב-2005 שיחקה באופרת הסבון "סקס, אהבה וסודות" ב-UPN. גרמן שיחקה בתפקידים נוספים בהם "רוצחים מלידה" (2005), בקומדיה הרומנטית "אני עדיין עומד" (2005) ובדרמה המוזיקלית "what we do is a secret" המבוסס על סיפור אמיתי. בין השנים 2011–2012 שיחקה גרמן בסדרה "הוואי חמש-אפס" בתפקיד הסוכנת לורי וסטון. בין השנים 2012–2014 שיחקה בשתי העונות הראשונות של הסדרות "שיקגו FIRE" ו"שיקגו PD" של רשת NBC בתפקיד לסלי שיי – פרמדיקית בתחנת הכיבוי של שיקגו. בשנת 2016 החלה גרמן לשחק בסדרה "לוציפר" בתפקיד קלואי דקר, בלשית במשטרת לוס אנג'לס. מדיה וקבצים בנושא לורן גרמן בוויקישיתוף לורן גרמן, ברשת החברתית פייסבוק לורן גרמן, ברשת החברתית אינסטגרם לורן גרמן, במסד הנתונים הקולנועיים IMDb (באנגלית) לורן גרמן, באתר "אידיבי", מאגר הידע העברי לקולנוע ישראלי ועולמי לורן גרמן, באתר AllMovie (באנגלית) לורן גרמן, באתר Rotten Tomatoes (באנגלית) לורן גרמן, באתר Metacritic (באנגלית) לורן גרמן, במסד הנתונים הקולנועיים KinoPoisk (ברוסית) לורן גרמן, באתר אפל מיוזיק (באנגלית) לורן גרמן, באתר MusicBrainz (באנגלית)
1951 בגרמניה

שנת 1951 בגרמניה הייתה השנה בה ציינה גרמניה 80 שנות לאום. נשיא גרמניה - תיאודור הויס קנצלר גרמניה - קונראד אדנאואר 29 באפריל - נערכות בחירות בריינלנד-פפאלץ 5 ביוני - נערך משאל עם בגרמניה המזרחית בעניין הסכם השלום של 1951 4 בינואר - ריצ'רד אוטקר, איש עסקים 30 במרץ - וולפגנג נידקן, זמר 1 באפריל - יוהנה וונקה, פוליטיקאית 9 באפריל - מוניקה פיאל, עיתונאית 17 באפריל - הורסט רובש, כדורגלן 18 במאי - אנגלה פויגט, אתלטית מזרח-גרמנייה (נפטרה ב-2013) 3 באוגוסט - הנס שלגל, אסטרונאוט 5 בספטמבר - פול ברייטנר, כדורגלן גרמני 22 בספטמבר - וולפגנג פטרי, זמר 21 בנובמבר - תומאס רוט, עיתונאי 14 בדצמבר - מייק קריגר, קומיקאי 30 בינואר - פרדיננד פורשה, מפתח החיפושית" ואב הטיפוס של הטנק טיגר I (נולד ב-1875) 3 בפברואר - אוגוסט הורך, מהנדס ומייסד ענקית המכוניות "הורך" (נולד ב-1868) 8 בפברואר - פריץ טיסן, יזם (נולד ב-1873) 1 ביולי - גוסטב ההנה, מפקד בכיר בורמאכט במהלך מלחמת העולם השנייה (נולד ב-1893) 20 ביולי - וילהלם, נסיך הכתר של גרמניה (נולד ב-1882) 6 באוקטובר - אוטו מאירהוף, רופא וביוכימאי (נולד ב-1884) מדיה וקבצים בנושא 1951 בגרמניה בוויקישיתוף
קובי נעים

קובי נעים הוא טכנאי סאונד, מלחין ומפיק מוזיקלי ישראלי. קובי החל דרכו כעוזר טכנאי באולפני גלי קול, ומאז הפך לטכנאי סאונד ולמפיק מוזיקלי, ועזר לעצב את פסקול המוסיקה הישראלית. נעים עוסק גם בסינתזה, ומורה מורשה מטעם חברת סטיינברג. קובי נעים חקר והתנסה בתחום ההקלטות עוד מימי נעוריו המוקדמים. הוא התגייס לצה"ל לגיוס חובה, אך שוחרר כעבור כמה שבועות, עקב בעיות רפואיות. הוא החל לעבוד כטכנאי סאונד בשנת 1982, כעוזר טכנאי באולפני גל קול. הוא התגייס שוב לצה"ל, אך במתכונת של טכנאי שידור והקלטות בגלי צה"ל. נעים היה חבר בצוות הקלטות חוץ, והקליט בין היתר את מופעיהם של ג'ון מקלפלין, ג'ק ברוס, כוורת, צ'יק קוריאה, הפילהרמונית הישראלית ועוד רבים אחרים. לאחר שהשתחרר, עבד נעים באולפנים רבים, בהם אולפן המאסטרינג של לואי להב, SDL, בו מיסטר את אלבומיהם של בועז שרעבי, איפה הילד, שרון ליפשיץ, אלון אולארצ'יק ועוד רבים אחרים. נעים שימש כטכנאי, מעבד ופרוגרמר באלבומיה של ריטה, ואף שימש כקלידן בהופעותיה ובהופעות של אמנים כגון שרון חזיז, גלי עטרי, מאיר בנאי, אדם ואתי אנקרי. נעים שימש כפרוגרמר בפרויקטים שונים למיניהם, ביניהם אלבום הבכורה של להקת החברים של נטאשה. נעים אף הפיק מוזיקלית את "פנסים", מופעה של שרון חזיז. נעים הלחין בין שנות התשעים המאוחרות ושנות האלפיים המוקדמות מוזיקה לפרסומות ולסרטי תדמית, ביניהם לתוכנית עובדה של אילנה דיין, בזק, דלק, מט"ח והסרט איש החשמל, יחד עם שם טוב לוי. קובי פיתח תוכניות לימוד והחל ללמד באמצעות שיעורים פרטיים פרטניים לימודי סאונד (הכוללים לימוד מיקס ומאסטרינג), לימודי הפקה מוזיקלית, ולימודי סינתזה. כמו כן, לימד בבתי הספר רימון, Muzik, ומכללות ספיר וכנרת. אתר האינטרנט הרשמי של קובי נעים קובי נעים, באתר שירונט קובי נעים, באתר MusicBrainz (באנגלית)
פריסטייל ראפ

פריסטייל (Freestyle) או פריסטייל ראפ (Freestyle Rap) הוא תת-ז'אנר מוזיקלי של מוזיקת היפ הופ. בעבר – המונח "פריסטייל ראפ" היה קיים מתחילתו של הראפ בשנות השמונים, אך בהתחלה שימש לתיאור לראפ שנכתב על משהו ללא נושא, ולא היה קשר בין המונח לאלתור. בהווה – משנות התשעים משמעות המונח היא ראפ שמאולתר במקום ללא מבנה מסוים או שיוך לנושא מסוים. הפריסטייל ראפ דומה לאלתורים של ז'אנרים אחרים כגון ג'אז בכך שיש מוזיקאי ראשי שמאלתר ואחרים שנותנים לו קצב (ביט). ראפרים רבים לומדים לעשות ראפ דרך הפריסטייל - הוא משמש עבורם כאימון על המצאת חרוזים ומציאת פלואו במהירות. פריסטייל מבוצע א-קאפלה, על ביטבוקס או על ביטים משירי ראפ אחרים, ונדיר שיש הפקה מיוחדת לפריסטייל ראפ. צורת פריסטייל נפוצה היא הפריסטייל באטל או הבאטל ראפ, מופע מסורתי שבו ראפרים מעליבים ומקללים אחד את השני בפריסטייל. בהופעות חיות הפריסטייל נפוץ ומשמש כמשהו נוסף ולא שגרתי לקהל, ומלהיט אותו, בדומה להדרן. פחות בשימוש – קטעי ראפ שמילותיהם נכתבו במהירות רבה ובלי הרבה מחשבה. ישנם גם ראפרים רבים שמודים שהם כותבים הרבה מהשורות שמופיעות בפריסטיילים שלהם. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
קוף סבוס

קוף סבוס (שם מדעי: Chlorocebus sabaeus) הוא מין של קוף קטן מהסוג קוף ירוק החי במערב אפריקה. קוף סבוס הוא קוף קטן החי רק ביערות הגשם של מערב אפריקה מסנגל עד לנהר וולטה שבגאנה ובורקינה פאסו. אורך הקופים הזכרים 420–600 מ"מ ומשקלם 4–8 ק"ג. אורך הנקבות 300–495 מ"מ ומשקלן 3.4-5.3 ק"ג והן יותר קטנות מהזכרים. לקוף זה פרווה בהירה בצבע ירוק-זית עם בטן לבנה, ראש כהה, עיניים אדומות, סנטר וצוואר כתומים וכן "כיפה" כתומה ופס שערות לבן מעל הגבות עד האוזניים. לזכרים ישנו כיס כחול ליד האחוריים. קופים אלה חיים ביערות בצורה שבטית הכוללת 7–80 פרטים הנעים יחדיו. בקבוצה זכרים, נקבות וצעירים ובראשה זכר אלפא. הם בעלי מגוון רחב של קולות המבטאים דרכי התקשרות ואזהרות ומשתמשים גם בצבעים שעל גופם כדי להביע מסרים. מדיה וקבצים בנושא קוף סבוס בוויקישיתוף קוף סבוס, באתר ITIS (באנגלית) קוף סבוס, באתר NCBI (באנגלית) קוף סבוס, באתר Animal Diversity Web (באנגלית) קוף סבוס, בבסיס הנתונים ARKive (באנגלית) קוף סבוס, באתר האנציקלופדיה של החיים (באנגלית) קוף סבוס, באתר GBIF (באנגלית) קוף סבוס באתר הרשימה האדומה של IUCN
לנגור המישורים הדרומיים

לנגור המישורים הדרומיים (שם מדעי: Semnopithecus dussumieri) הוא מין של קוף מהסוג לנגור אפור שבקבוצת הקולובים במשפחה קופים בעלי זנב. הלנגור אנדמי למישורים הדרומיים של דרום הודו והוא גם הנפוץ שבלנגורים בהודו. לנגור זה קרוב מאוד למין לנגור מצוי ובעבר היה תת-מין שלו אך הופרד. הוא דומה לו בגודל ובמראה והוא בעל פרווה לבנה עם ראש כהה וציצה על ראשו וסביב לחיים. הזנב ארוך ועוזר לקוף להתאזן בריצה. קוף זה הוא מטפס עצים מומחה אך הוא יכול לנוע מהר גם על הקרקע. הוא חי בקבוצות שיכולות לכלול 15–150 פרטים, תלוי בכמות המזון ובהם זכרים ונקבות עם צעירים. בראש הקבוצה עומד זכר אלפא. הקוף חי ביערות, יערות הרריים, ערבות עציים ושיחיות ברחבי הודו אך נפוצים יותר ויותר בערים הגדולות של הודו. מכיוון שהקוף נחשב לקדוש התושבים לא פוגעים בו ומביאים ללהקות קופים מזונות שונים. כתוצאה מכך הם משגשגים בערים. מדיה וקבצים בנושא לנגור המישורים הדרומיים בוויקישיתוף לנגור המישורים הדרומיים, באתר ITIS (באנגלית) לנגור המישורים הדרומיים, באתר Animal Diversity Web (באנגלית) לנגור המישורים הדרומיים, בבסיס הנתונים ARKive (באנגלית) לנגור המישורים הדרומיים, באתר האנציקלופדיה של החיים (באנגלית) לנגור המישורים הדרומיים, באתר GBIF (באנגלית) לנגור המישורים הדרומיים באתר הרשימה האדומה של IUCN
לנגור מצוי

לנגור מצוי או לנגור המישורים הצפוניים (שם מדעי: Semnopithecus entellus) הוא מין של קוף מהסוג לנגור אפור ממשפחת קופים בעלי זנב. הוא אנדמי למישורי צפון הודו מהנהרות גודוארי (Godavari River) וקרישנה (Krishna River) עד לשפלי הגנגס וגם במערב בנגלדש. הקוף חי ביערות גשם ובבתות טרופיות. הקוף מגיע לאורך של 70–100 ס"מ ובעל פרווה לבנה, ראש שחור המכוסה בציצת ראש וציצות לחיים והוא בעל זנב ארוך ומפותל העוזר לו לאיזון. הקופים חיים הן על הקרקע והן על העצים. הם נפוצים בכמה מקדשים בהם הם מקבלים מזון מהתושבים, עקב היותם חיה קדושה. הקופים חיים בחבורות בינוניות עד גדולות בטבע. הם ניזונים בעיקר מעלים אך יגוונו במזונות נוספים. אויביהם בטבע כוללים את הטיגריס, הנמר, פיתון הודי ותנינים וכן מציידים אנושיים. הם בסיכון מועט עקב הפגיעה ביערות הגשם. בעבר היה כלול במין זה המין לנגור המישורים הדרומיים (Semnopithecus dussumieri) שהופרד ממנו. מדיה וקבצים בנושא לנגור מצוי בוויקישיתוף לנגור מצוי, באתר ITIS (באנגלית) לנגור מצוי, באתר NCBI (באנגלית) לנגור מצוי, באתר Animal Diversity Web (באנגלית) לנגור מצוי, באתר האנציקלופדיה של החיים (באנגלית) לנגור מצוי, באתר GBIF (באנגלית) לנגור מצוי באתר הרשימה האדומה של IUCN
ילנה ולדימירובנה, הנסיכה הגדולה של רוסיה

ילנה ולדימירובנה, הנסיכה הגדולה של רוסיה (ברוסית: Еле́на Влади́мировна) ‏ (17 בינואר 1872 - 13 במרץ 1957), הייתה נכדתו של אלכסנדר השני, קיסר רוסיה ואשתו של ניקולאס, נסיך יוון ודנמרק. ילנה נולדה ב-17 בינואר 1872 בצארסקויה סלו, לולדימיר אלכסנדרוביץ', הנסיך הגדול של רוסיה, בנו השלישי של אלכסנדר השני, קיסר רוסיה, ולמריה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ואוגוסטה, נסיכת רויס-קסטריץ. לילנה ולאחיה הייתה אומנת אנגלייה, והם דיברו אנגלית ברמה של שפת אם. בצעירותה דובר שילנה תתחתן עם הנסיך מקס פון באדן, אולם ההצעה לא יצאה אל הפועל. בשנת 1899 דובר על כך שילנה תתחתן עם פרנץ פרדיננד, ארכידוכס אוסטריה, אולם הוא התחתן לבסוף עם סופיה חוטק. ב-29 באוגוסט 1902 התחתנה ילנה עם ניקולאס, נסיך יוון ודנמרק, בנם של גאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה, ממנו נולדו לה 3 בנות. בעקבות המהפכה הרוסית בשנת 1917, והקמת הרפובליקה ההלנית השנייה בשנת 1922, עברה המשפחה להתגורר בצרפת, שם הייתה ילנה מעורבת בעבודת צדקה עבור הגולים הרוסים, ובמיוחד ילדים. ילנה ומשפחתה חיו בצורה אלגנטית, אך לא מופרזת, מכיוון שבוטלה הקצבה שהם קיבלו מיוון ומרוסיה, ומקורות ההכנסה שלהם היו אוסף התכשיטים הנהדר של ילנה, ויצירותיו של ניקולאס. בתחילת 1938 מת בעלה ניקולאס, נסיך יוון ודנמרק כתוצאה מהתקף לב, ובמהלך מלחמת העולם השנייה חיה ילנה ביוון. ב-13 במרץ 1957 מתה ילנה באתונה, ובצוואתה היא הורישה את הספרייה האישית שלה לבית הספר הניסיוני אנווירטיה. ב-29 באוגוסט 1902 התחתנה ילנה עם ניקולאס, נסיך יוון ודנמרק, בנם של גאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה, ממנו נולדו לה 3 בנות: אולגה, נסיכת יוון ודנמרק (1903–1997), התחתנה עם פאבלה, נסיך יוגוסלביה אליזבת, נסיכת יוון ודנמרק (1904–1955), התחתנה עם קרל תאודור, רוזן טרינג-יטנבאך מרינה, נסיכת יוון ודנמרק (1906–1968), התחתנה עם הנסיך ג'ורג', דוכס קנט מדיה וקבצים בנושא ילנה ולדימירובנה, הנסיכה הגדולה של רוסיה בוויקישיתוף
יהונתן רוזנהק

יהונתן רוזנהק (נולד ב-27 באוקטובר 1985) הוא שחקן, מנחה, במאי ויוצר ישראלי. רוזנהק נולד וגדל בנתניה. בצעירותו שיחק בתיאטרון הילדים והנוער "אלמוג", ולאחר מכן כנער למד (בין השנים 2000–2003) בתיכון לאמנויות ע"ש "תלמה ילין" אותו סיים בהצטיינות. בצה"ל שירת כקצין בגדוד דרקון של חיל התותחנים והשתתף במלחמת לבנון השנייה. לאחר שחרורו מצה"ל ייסד עם המורה לתיאטרון אברהם דנא את בית הספר למשחק "תיאטרון דאטא", ובו למד בשנים 2007–2010. במהלך שנים אלה הופיע ברחבי אירופה במופעי רחוב שונים. עם סיום לימודיו הצטרף לתיאטרון נוצר, שם היה חבר להקה ושיחק במספר הפקות, במקביל להצגות נוספות בתיאטראות ילדים אחרים. בשנת 2012 הנחה רוזנהק את השעשועון "המחנה" בערוץ מאיר לילדים, ומאז ועד היום יצר בערוץ מספר תוכניות שונות פרי עטו. משנת 2012 הוא יוצר, מנחה ומביים את "ניידת החלומות", תוכנית הגשמת חלומות לילדים. סדרה דוקו עלילתית ובה בכל פרק מגשים יהונתן את חלומו של ילד או ילדה מרחבי הארץ. התוכנית זכתה להצלחה גדולה: 78 פרקים, 5 עונות, והייתה מועמדת בקטגוריית הסדרה הטובה לגיל הרך לפרס האקדמיה הישראלית לטלוויזיה בשנים 2016 ו-2017. ב-2013 יצר וערך את "סוכני המדע" - תוכנית אולפן מדעית לילדים. ב-2016 יצר וערך את משחקי טוק-טוק - תוכנית אולפן מבוססת משחקי אלתור לכבוד חגי ומועדי ישראל. משנת 2017 יוצר, מביים ומנחה את שעשועון הנתינה "הכל בחסד" - משחק נתינה שבו המשתתפים בוחרים לאיזה ארגון חסד לתרום, עונים על שאלות, מבצעים משימות ויכולים לזכות בסכום כסף שייתרם בשמם. ב-2018–2019 שיחק בסדרה "הרפתקאות נוצות הזהב" לצד יוסף אלבלק. ב-2020 נוצרה הסדרה "אסי ויהונתן" בערוץ מאיר לילדים שם הוא משחק לצד אסי צובל. ב-2014 שיחק במופע "בית הספר למגשימי חלומות" - מופע מוזיקלי ערכי לילדים העוסק בהגשמת חלומות, אותו גם כתב וביים. ב-2015 זכה לצל"ש על משחקו בהצגה "אבא בורח עם הקרקס", במסגרת פסטיבל חיפה להצגות ילדים שנערך באותה השנה. ב-2016 שיחק לצד אסי צובל בהצגה "אוצר נוצות הזהב" העוסקת בחברות, אחריות, והאומץ לומר את האמת. את ההצגה גם כתב וביים. ב-2017 שיחק לצד אסי צובל ואריאל קרן בהצגה "הלילה המטורף של מרציפן" העוסקת בקשר שבין כשרות לחברות ודרך ארץ, אותה כתבו צובל ויהונתן. ב-2018 שיחק לצד אסי צובל וינון שאזו בהצגה "שומרי הזמן", העוסקת באהבת הארץ ובכוח הטמון בכל אחד מאיתנו. משנת 2020 משחק בהצגות שונות "היום המוזר בחייו של אורי" "סוד תיבת הנגינה" "המופע של אסי ויהונתן" אותן הוא כתב יחד עם אסי צובל ב- 2023 במטרה להלחם בתופעת השיימינג והחרמות החברתיים, יצר את "נבחרת המגנט" קהילת העצמה חברתית דיגיטלית ראשונה מסוגה לילדים. רוזנהק כותב טור אישי בעיתון הילדים "אותיות וילדים". ב-2021 יצא לאור ספרו "בראש של יהונתן", וב- 2023 יצא לאור ספרו "מועדון ה101". ב-2024 יצא לאור ספרו "בראש של יהונתן 2" רוזנהק נשוי לשחקנית הילה גולדנברג, ואב לשניים. מתגורר בהוד השרון. מדיה וקבצים בנושא יהונתן רוזנהק בוויקישיתוף יהונתן רוזנהק, ברשת החברתית פייסבוק יהונתן רוזנהק, ברשת החברתית LinkedIn יהונתן רוזנהק, במסד הנתונים הקולנועיים IMDb (באנגלית) יהונתן רוזנהק, באתר MusicBrainz (באנגלית) יוני קמפינסקי, ילדים רוצים יותר מ"וואו" על הבמה, באתר ערוץ 7, 26 בנובמבר 2015 נבו זיו, יובל המבולבל של המתנחלים, באתר "ידיעות אחרונות", 16 בינואר 2017 העמוד של ניידת החלומות בערוץ מאיר כתבה בישראל היום על חלום שהוגשם על ידי ניידת החלומות https://www.makorrishon.co.il/culture/776973/ כתבה במוצ"ש עפרה לקס, לא לילדים בלבד, בשבע, 4 בנובמבר 2021
קרחון אלדר

קרחון אלדר (באנגלית: Elder Glacier) הוא קרחון המהווה יובל של קרחון טאקר מערבית לשלוחת אוריד, בהרי ויקטורי בארץ ויקטוריה שבאנטארקטיקה. הקרחון מופה על ידי הסקר הגאולוגי של ארצות הברית, באמצעות סקרים ותצלומי אוויר שבוצעו על ידי צי ארצות הברית בין השנים 1960–1962. שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם ויליאם ס. אלדר (William C. Elder) מהנדס טופוגרפי, אשר היה חלק ממשלחת הסקר הגאולוגי אשר מיפתה את האזור.   קרחון אלדר באתר הסקר הגאולוגי של ארצות הברית קרחון אלדר באתר הגאזט האנטארקטי של ממשלת ניו זילנד קרחון אלדר באתר הגאזט האנטארקטי של ממשלת אוסטרליה קרחון אלדר באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון אלדר מחשבון מרחקים - המרחק מקרחון אלדר לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
רודאמין

רודאמינים (באנגלית: rhodamine) הם קבוצת צִבענים פלואורסצנטיים. רודאמינים הם נגזרת של קסנתן (אנ'). דוגמאות נפוצות של רודאמינים: רודאמין B (אנ'), רודאמין 6G (אנ'), רודאמין 123 (אנ') ואדום טקסס (אנ'). הודות לפלואורסצנציה שלהם, ניתן לזהותם בקלות ובזול באמצעות פלואורומטר (אנ') (מכשיר מודד פלואורסצנציה). לרודאמינים יש שימושים בביוטכנולוגיה, בהם בציטומטריית זרימה (אנ'), בספקטרוסקופיה של קורלציה פלואורסצנטית (אנ') וב-ELISA. הם מסיסים במים, במנתול ובאתנול, וככלל הם רעילים. מדיה וקבצים בנושא רודאמין בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
קרחון חומבו

קרחון חוּמבוּ ממוקם באזור חומבו בצפון-מזרח נפאל בין הר אוורסט להר להוטסה. עם פסגות שנעות בין 4,900 עד 7,600 מטרים מעל גובה פני הים, זהו הקרחון הגבוה ביותר בעולם והגדול ביותר בנפאל. הקרחון מוביל מטיילים לעבר מחנות הבסיס של הר אוורסט. מדיה וקבצים בנושא קרחון חומבו בוויקישיתוף מידע ותצלומים על קרחון חומבו מידע נוסף ערך זה הוא קצרמר בנושא נפאל ובנושא גאוגרפיה. אתם מוזמנים לתרום לוויקיפדיה ולהרחיב אותו.
בית ממכר עתיקות (סרט, 1921)

בית ממכר עתיקות (באנגלית: The Old Curiosity Shop) הוא סרט אילם בריטי משנת 1921 בבימויו של תומאס בנטלי ובכיכובם של מייבל פולטון, ויליאם לאג ויו אי רייט. הסרט מבוסס על הרומן "בית ממכר עתיקות" מאת צ'ארלס דיקנס. בנטלי יצר גרסה קולנועית של הרומן בשנת 1934. מייבל פולטון – נל הקטנה ויליאם לאג – סבא יו אי. רייט – טום קודלין פינו קונטי – דניאל קווילפ בריאן פאולי – הג'נטלמן הרווק בארי לייבסי – טום סקוט ססלי ביוון – סמפסון בראס ביטי אולנה טרוורס – סאלי בראס מיני ריינר – גברת ג'רלי דניס הארווי – שורט טרוטרס דזמה דו מיי – גברת קווילפ קולין קרייג – דיק סוויבלר פיירי אמלין – מר מרטון איי הרדינג סטירמן – מר מרטון "בית ממכר עתיקות", במסד הנתונים הקולנועיים IMDb (באנגלית) "בית ממכר עתיקות", במסד הנתונים הקולנועיים KinoPoisk (ברוסית) The Old Curiosity Shop (1921)
אליפות העולם בשחמט 2004 (פיד"ה)

אליפות העולם בשחמט 2004 הייתה תחרות שאורגנה על ידי פיד"ה. בגמר רוסטם קסימג'אנוב ניצח בדו-קרב את מייקל אדמס והוכתר כאלוף העולם. מתכונת התחרות הייתה דומה לאליפות הקודמת. התחרות התנהלה בשיטת פלייאוף בהשתתפות מספר רב של שחמטאים. עד לחצי גמר השלבים כללו מפגש כפול. אם לא נוצרה הכרעה התקיים יום משחקים נוסף בו השחמטאים ישחקו משחקים מהירים עם זמן מוגבל. חצי גמר כלל 4 משחקים ומפגש הגמר כלל עד 8 משחקים. אלוף העולם לפי גרסת הקלאסית ולדימיר קראמניק, פטר לקו, פטר סבידלר ווישוואנתן אנאנד לא השתתפו. בגלל המיקום שחמטאים מישראל לא קבילו אשרת כניסה. בוריס גולקו לא הורשה להשתתף בגלל אזרחות כפולה (ישראלית אמריקאית). כל זה הביא למצב שמעשירייה במובילה במד כושר רק שני שחמטאים השתתפו בתחרות. בולגריה וסלין טופאלוב, 2737 - הודח בחצי הגמר רוסיה אלכסנדר מורוזביץ', 2732 - הודח בסיבוב הראשון אנגליה מייקל אדמס, 2731 - הפסיד במשחק הגמר רוסיה אלכסנדר גרישצ'וק, 2719 - הודח ברבע הגמר אוקראינה וסילי איוונצ'וק, 2716 - הודח בסיבוב השלישי אנגליה נייג'ל שורט, 2712 - הודח בסיבוב השני רוסיה ולדימיר מלחוב, 2695 - הודח בסיבוב השני רומניה ליביו פטר נספיאנו, 2692 - הודח בסיבוב הרביעי הולנד איוואן סוקולוב, 2690 - הודח בסיבוב השני רוסיה אלכסיי דרייב, 2689 - הודח בסיבוב הרביעי התחרות נערכה בטריפולי, שבלוב, במהלך יוני-יולי 2004. רבע הגמר כלל מפגש כפול. אם לא נוצרה הכרעה התקיים יום משחקים נוסף בו השחמטאים ישחקו משחקים מהירים עם זמן מוגבל. חצי גמר כלל 4 משחקים ומפגש הגמר כלל עד 8 משחקים. הדו-קרב נערך בטריפולי. הוא היה במתכונת של 6 משחקים. אם לא הייתה הכרעה זהות המנצח הייתה נקבעת בשני סיבובים של שחמט מהיר. רוסטם קסימג'אנוב ניצח את מייקל אדמס והוכתר כאלוף העולם בשחמט. משחקי התחרות, באתר צ'סגיימס (באנגלית)